EkBass/fiwiki-20250220-pages-articles huggingface dataset:
Laulu yhteisestä leivästä

Laulu yhteisestä leivästä on Jaakko Löytyn vuonna 1984 julkaisema LP-levy. Kyseessä on tilaustyö Suomen Lähetysseuran 125-vuotisjuhlia varten kesäkuussa 1984. Albumi on omistettu Ambo-Kavangon kirkon piispan Leonard Aualan työlle. Levyllä ovat vierailevina laulusolisteina Taru Hallama, Jukka Leppilampi ja Outi Terho. Levyn julkaisija oli Kirjapaja yhdessä Suomen Lähetysseuran kanssa. ==Kappaleet== *Kaikki kappaleet säv. ja san. Jaakko Löytty; sov. yhtye, sekä Jaakko Löytty (kuorot) ja Jouko Laivuori (puhaltimet). *Laulusolisti: Jaakko Löytty, paitsi A3, B6, B9 ==Muusikot== *Jaakko Löytty — laulu, akustinen kitara *Taru Hallama — laulu *Jukka Leppilampi — laulu *Outi Terho — laulu *Jouko Laivuori — kosketinsoittimet *Mikko Löytty — basso *Sakari Löytty — rummut, perkussio *Pekka Ruuska — kitara ===Vierailijat=== *Simo Salminen — trumpetti, soolo (A4) *Tapani Rinne — sopraanosaksofoni, tenorisaksofoni *Markku Veijonsuo — pasuuna, es-tuuba, soolo (B5) ===Tuotanto=== *Pekka Ruuska — tuottaja, miksaus *Juha Heininen — äänitys, miksaus *Tapsa Rantanen — kansi *Hannu Bask — kannen kuva *Pirjo Esko, Kari Kuitunen — solistien kuvat ==Aiheesta muualla== *Laulu yhteisestä leivästä Discogsissa Luokka:Jaakko Löytyn albumit Luokka:Vuoden 1984 albumit Luokka:Pekka Ruuskan tuottamat albumit
Epinga

Epinga on kylä ja entinen anglikaaninen lähetysasema Ohangwenan alueella Omundaungilon vaalipiirissä entisellä Ambomaalla. Merkittäviä asukkaita ovat olleet sotilasjohtajat Julius Shaambeni Shilongo MnyikaJulius Shaambeni Shilongo Mnyika: the guerilla fighter (1938 to 2003) New Era, August 17, 2010 ja Peter Mweshihange. Taiteilija John Muafangejo vietti teinivuotensa Epingassa käyden lähetysaseman anglikaanista koulua. Vuonna 1972, 30.1., eteläafrikkalaiset joukot murhasivat Epingan Pyhän Luukkaan kirkossa neljä henkilöä piispa Colin Winterin silmien edessä. ==Lähteet== Luokka:Anglikaanisen kirkon lähetysasemat Oukwanyamassa
Madehara

Madehara eli ryöstäjä tai ryöstöpilkki on kalastusväline. Vuoden 2016 alusta se on ollut lailla kielletty, koska siinä koukut tarttuvat kalaan sen ulkopuolelta. Mateen kalastamista madeharalla kutsutaan kansan suussa rokastamiseksi tai juksaamiseksi. == Lähde == Luokka:Kalastusvälineet
HMS Conqueror (1758)

HMS Conqueror oli Britannian kuninkaallisen laivaston 1758 vesillelaskettu Temple-luokan 68-tykkinen kolmannen luokan linjalaiva. == Valmistus == Alus tilattiin 11. tammikuuta 1757 John Barnardilta ja John Turnerilta Harwichista, missä köli laskettiin 9. helmikuuta. Se laskettiin vesille 24. toukokuuta 1758 ja valmistui 3. helmikuuta 1759 Harwichissa, mistä se siirrettiin Portsmouthiin 15. maaliskuuta. Valmistuskustannukset olivat 23 282 puntaa kaksi shillinkiä ja kaksi pennyä. Lisäksi Portsmouthin telakalle maksettiin varustamisesta 1 317 puntaa viisitoista shillinkiä ja kymmenen pennyä.Winfield, Rif s. 60-61 == Palvelus == Alus otettiin palvelukseen toukokuussa 1758 päällikkönään Robert Harland. Se lähti 14. huhtikuuta 1759 Välimerelle, missä alus osallistui 7. toukokuuta Touloniin tehtyyn hyökkäykseen. Vuoden lopulla aluksen päällikkyyden vastaanotti William Lloyd. Alus osallistui 18.-19. elokuuta Lagoksen taisteluun. Se kuului 1760 läntiseen laivueeseen. Alus haaksirikkoutui 26. lokakuuta 1760 Plymouthinlahdella St. Nicholas'n saaren rantaan.Winfield, Rif s. 61 ==Lähteet== * === Viitteet === Luokka:Temple-luokan linjalaivat
Sinisen syvyys

Sinisen syvyys on Jaakko Löytyn vuonna 1987 julkaisema LP-levy. Levyn on julkaissut Profile Records. ==Kappaleet== *Kaikki kappaleet säv. ja san. Jaakko Löytty, paitsi missä erikseen merkitty; *Sovitukset: soittajat; laulusovitukset: Jaakko Löytty. ==Muusikot== *Jaakko Löytty — laulu, akustinen kitara *Jouko Laivuori — kosketinsoittimet *Kari Paukola — kitara *Mikko Löytty — basso *Sakari Löytty — rummut, marimba Taustalaulajat: *Taru Hallama, Päivi Vanhatalo, Harri Rantanen, Mikko Löytty, Jouko Laivuori. ===Tuotanto=== *Timo Toikka, Sakari Löytty, Seppo Vanhatalo — miksaus *Tom Linkopuu — kannen kuva *Matti Karppinen — valokuva Luokka:Jaakko Löytyn albumit Luokka:Vuoden 1987 albumit
Nuijamaa (taajama)

Nuijamaa on kirkonkylä, kaupunginosa ja taajama entisen Nuijamaan kunnan alueella, joka on vuodesta 1989 alkaen ollut osa Lappeenrantaa. Taajamassa on 241 asukasta (31.12.2011). Se sijaitsee Nuijamaanjärven länsirannalla ja rajoittuu etelässä Suomen ja Venäjän rajaan. Länsipuolelta taajaman ohittaa Lappeenrannasta Viipurin suuntaan vievä valtatie 13, jonka varrella on Nuijamaan raja-asema. Saimaan kanava ohittaa taajaman sen pohjoispuolelta. Nuijamaalla sijaitsee Nuijamaan kirkko. ==Lähteet== Luokka:Nuijamaan kylät Luokka:Etelä-Karjalan maakunnan taajamat Luokka:Suomen kirkonkylät Luokka:Suomen entiset kuntakeskukset Luokka:Suomen ja Venäjän raja
Universiada

Universiada Universiada Paikkakunta: Monachil, Espanja Talviurheilukeskus: Sierra Nevada Ski and Mountains Resort Vuori: Pico Veleta Rinneluokitus: Punainen Korkeusero: 640 m Pituus: 2 312 m Keskijyrkkyys: 27,7 % Hissi Hissi Hissi: Borreguiles, Veleta Tyyppi: Gondolihissi, 4-hengen tuolihissi Kapasiteetti: 2 600 henkilöä/h Miehet ja naiset Miehet ja naiset Super-G Super-G Lähtö: 2 825 m Maali: 2 270 m Korkeusero: 555 m Pituus: 1 829 m Keskijyrkkyys: 30,3 % Suurpujottelu Suurpujottelu Lähtö: 2 615 m Maali: 2 270 m Korkeusero: 345 m Pujottelu Pujottelu Lähtö: 2 525 m Maali: 2 350 m Korkeusero: 175 m Universiada on laskettelurinne Sierra Nevada Ski and Mountains Resortissa Monachilissa Espanjassa. Universiada -rinteessä kilpailtiin vuoden 2015 talviuniversiadien alppihiihtokilpailut. ==Lähteet== *Sierra Nevada Ski Resort Information sierranevada.es *Sierra Nevada skimap sierranevada.es *Parte de nieve Sierra Nevada sierranevada.es *Results - Sierra Nevada data.FIS-ski.com Luokka:Espanjan laskettelurinteet Luokka:Monachil
Jeonbuk Hyundai Motors

Jeonbuk Hyundai Motors (전북 현대 모터스) on eteläkorealainen jalkapalloseura Pohjois-Jeollasta. Sen joukkue pelaa Etelä-Korean pääsarjassa K League Classicissa. == Saavutukset == === Kansalliset === *K League Classic **Mestaruus (8): 2009, 2011, 2014, 2015, 2017, 2018, 2019, 2020 *FA Cup **Mestaruus (5): 2000, 2003, 2005, 2020, 2022 *Super Cup **Mestaruus (1): 2004 === Kansainväliset === *AFC Champions League **Mestaruus (2): 2006, 2016 Luokka:Eteläkorealaiset jalkapalloseurat Luokka:Pohjois-Jeolla
Helge Roswaenge

Helge Roswaenge (29. elokuuta 1897, Kööpenhamina – 1972) oli tanskalais- saksalainen oopperalaulaja (lyyrinen tenori) vuodesta 1929 Berliinin ja vuodesta 1949 Wienin valtionoopperassa. Hän julkaisi omaelämäkerran Lache Bajazzo vuonna 1945. == Lähteet == Luokka:Saksalaiset oopperalaulajat Luokka:Tanskalaiset oopperalaulajat Luokka:Tenorit Luokka:Vuonna 1897 syntyneet Luokka:Vuonna 1972 kuolleet
Wilhelm Roux

Wilhelm Roux (1850–1924) oli saksalainen anatomi, joka perusti kehitysfysiologian ja teki vuodesta 1885 perustavia kokeita sammakon alkioilla ja selvitteli kehitysfysiologian teoreettisia ongelmia. Vuosina 1895–1921 hän oli anatomian professori Hallessa. == Lähteet == Luokka:Saksalaiset anatomit Luokka:Saksalaiset professorit Luokka:Vuonna 1850 syntyneet Luokka:Vuonna 1924 kuolleet
Keski-Uudenmaan Altair

Altair ry (Tähtitieteellinen yhdistys Keski-Uudenmaan Altair ry) on tähtitieteen harrastajien yhdistys, joka toimii kolmen keskisen Uudenmaan kunnan, Järvenpään, Keravan ja Tuusulan alueella. Seuran kotipaikka sekä toimitilat sijaitsevat Järvenpäässä. Altair ry on perustettu vuonna 1988. Sen toiminnan keskeisimpinä osina ovat havaintotoiminta, kirjasto, koulutus sekä harrastajien keskinäinen ajatustenvaihto. Vuonna 2021 jäsenmäärä on noin 100 henkeä. == Toiminta == Yhdistyksellä on kerhoiltoja viikoittain, kesäkuukausia lukuun ottamatta joka torstai kello 19 Järvenpään keskustassa sijaitsevalla kerhohuoneella. Kesätauko alkaa kesäkuun alkupuolella ja jatkuu elokuun alkuun. Retkiä, havaintoiltoja sekä muuta toimintaa on lähes joka kuukausi. Yhdistyksen käytössä on 25 erikokoista kaukoputkea ja kiikaria, sekä usean sadan julkaisun kirjasto. Yhdistys on osallisena maaseutuobservatoriossa Orimattilassa. Altair on itsenäinen yhdistys, jonka jäseneksi voi liittyä kuka tahansa tähtitieteestä kiinnostunut. Jäsenet voivat olla varsinaisia-, perhe-, kannattaja- tai yhteisöjäseniä. Yhdistys on kutsunut myös 2 kunniajäsentä. Jäsenet hyväksyy hakemuksesta yhdistyksen hallitus. Yhdistys tekee yhteistyötä lähiseudun tähti- ja muiden harrastajaseurojen sekä valtakunnallisen Ursan kanssa. === Valtakunnalliset tapahtumat === Altair on isännöinyt valtakunnallisia tähtiharrastustapahtumia kuusi kertaa. Suurten tapahtumien lisäksi Ursan Kerho- ja yhdistystoimintajaoston (nyk. Kerho- ja yhdistystoimintaryhmän) seminaareja on pidetty useita kertoja Altair ry:n järjestämänä. ==== Cygnus-kesätapaaminen ==== * 1994, Tuusulan Rusutjärvellä * 2004, Järvenpään Seurakuntaopistolla * 2014, Mäntsälän Keravanjärvellä ==== Tähtipäivät ==== * 1991 Järvenpäässä, Keskustan yläasteella (nyk. Yhteiskoulu) * 2000 Järvenpäässä, Kyrölän koululla * 2009 Järvenpäässä, Koivusaaren koululla == Katso myös == * Luettelo Suomen tähtiyhdistyksistä ==Aiheesta muualla== * http://www.ursa.fi/altair/ * Facebook.com/ Luokka:Suomalaiset tähtitieteelliset yhdistykset
Diamonds (Kwanin kappale)

Diamonds on suomalaisen Kwan -yhtyeen single, joka julkaistiin vuonna 2006. Kappale on mukana myös vuoden 2006 albumilla Little Notes. Se nousi Suomen virallisen singlelistan sijalle 13. == Kappaleet == # # == Lähteet == == Aiheesta muualla == * Diamonds discogs.com -sivustolla Luokka:Vuoden 2006 kappaleet Luokka:Kwanin kappaleet
Chill

Chill on suomalaisen The Rasmus -yhtyeen kappale, joka julkaistiin singlenä yhtyeen vuoden 2001 albumilta Into. Kappale nousi parhaimmillaan Suomen virallisen listan toiselle sijalle. Sitä myytiin Suomessa yli viisi tuhatta kappaletta. == Kappaleet == # # == Lähteet == == Aiheesta muualla == * Chill discogs.com -sivustolla * Virallinen musiikkivideo (YouTube) Luokka:The Rasmuksen kappaleet Luokka:Vuoden 2001 kappaleet
F-F-F-Falling

F-F-F-Falling on suomalaisen The Rasmus -yhtyeen kappale, joka julkaistiin singlenä yhtyeen vuoden 2001 albumilta Into. Single oli Suomen virallisen listan kymmenen parhaan joukossa 24 viikkoa, joista seitsemän listan kärjessä. Sitä myytiin Suomessa yli 10 000 kappaletta eli platinalevyn verran. Kappaleen musiikkivideon ohjasi Miikka Lommi; sen pääosaa näytteli Pihla Penttinen ja sivuosaa Chisu. == Kappaleet == # # The Rasmus at Work == Lähteet == == Aiheesta muualla == * Virallinen musiikkivideo (YouTube) * F-F-F-Falling discogs.com -sivustolla Luokka:The Rasmuksen kappaleet Luokka:Vuoden 2001 kappaleet Luokka:Suomen singlelistan ykköset
Unconditional Love

__NOTOC__ Unconditional Love on suomalaisen Kwan -yhtyeen single, joka julkaistiin vuonna 2004. Kappale on mukana myös vuoden 2004 albumilla Love Beyond This World. Se nousi Suomen virallisen singlelistan sijalle 1. == Kappaleet == # # == Lähteet == == Aiheesta muualla == * Unconditional Love discogs.com -sivustolla Luokka:Vuoden 2004 kappaleet Luokka:Kwanin kappaleet
Asioita joista vaietaan

Asioita joista vaietaan on Jaakko Löytyn vuonna 1974 julkaisema debyytti-LP- levy. Sen julkaisi Kirkon nuorisotyön keskus (NKLP-2). Kyseessä oli Suomen ensimmäisiä gospel-albumeita. Sitä edelsivät helsinkiläisen Dominicones- yhtyeen albumi Ihminen (NKLP-1, 1973) ja Pro Fide -yhtyeen albumi Hän muutti kaiken, samoin vuodelta 1973, ellei Lasse Mårtensonin albumia Voiko sen sanoa toisinkin (1967) lasketa gospel-albumiksi. Albumi äänitettiin Seppo Lindellin studiossa Tampereen seurakuntien Kyttälän nuorisotalon kellarissa. Levyn merkitystä kuvaa Petri Ranta opinnäytetyössään vuonna 2010: ==Kappaleet== *Kaikki kappaleet säv. ja san. Jaakko Löytty, paitsi missä erikseen merkitty.Asioita joista vaietaan Helmet-tietokannassa ==Muusikot== *Jaakko Löytty — laulu, akustinen kitara, huuliharppu, piano, urut *Jouko Laivuori — piano, urut *Tarvo Laakso — kitara, perkussio *Seppo Lindell — basso, kitara *Sakari Löytty — rummut, perkussio, banjo == Lähteet == ==Aiheesta muualla== *Asioita joista vaietaan Discogsissa Luokka:Jaakko Löytyn albumit Luokka:Vuoden 1974 esikoisalbumit
Shine (Kwanin kappale)

Shine on suomalaisen Kwan -yhtyeen single, joka julkaistiin vuonna 2002. Kappale on mukana myös vuoden 2002 albumilla The Die Is Cast. Se nousi Suomen virallisen singlelistan sijalle 4. == Kappaleet == # # == Lähteet == == Aiheesta muualla == * Shine discogs.com -sivustolla Luokka:Vuoden 2002 kappaleet Luokka:Kwanin kappaleet
Gemma (nimi)

Gemma on naisen etunimi, joka on yleinen englanninkielisessä maailmassa. Nimi on alun perin lähtöisin italiankielisestä jalokiveä tarkoittavasta sanasta. == Tunnettuja Gemma-nimisiä henkilöitä == * Gemma Arterton (s. 1986), englantilainen näyttelijä * Gemma Atkinson (s. 1984), englantilainen näyttelijä ja malli * Gemma Bellincioni (1864–1950), italialainen sopraano * Gemma Bonner (s. 1991), englantilainen jalkapalloilija * Gemma Chan (s. 1982), englantilainen näyttelijä * Gemma di Manetto Donati (n. 1265–1329), italialaisen runoilijan Dante Alighierin vaimo * Gemma Funtek-Snellman (1910–1996), suomenruotsalainen lastenkirjailija ja kääntäjä * Gemma Galgani (1878–1903), italialainen pyhimys * Gemma Jones (s. 1942), englantilainen näyttelijä * Gemma Spofforth (s. 1987), brittiläinen uimari * Gemma Ward (s. 1987), australialainen näyttelijä ja malli * Gemma Whelan (s. 1981), englantilainen näyttelijä ja koomikko == Kuvitteellisia Gemma-nimisiä hahmoja == * Gemma Doyle, päähahmo useassa Libba Brayn teoksessa, kuten kirjassa Kauhun ja kauneuden valtakunta * Gemma Teller Morrow, hahmo televisiosarjassa Sons of Anarchy * Gemma, hahmo televisiosarjassa Power Rangers RPM * Gemma di Sant’Eremo, samannimisen italialaisen mykkäelokuvan päähenkilö == Katso myös == * Gemma, sanan muita merkityksiä. == Lähteet == == Aiheesta muualla == Luokka:Etunimet
Late (kappale)

Late on suomalaisen Kwan -yhtyeen single, joka julkaistiin vuonna 2001. Kappale on mukana myös vuoden 2001 albumilla Dynasty. Se nousi Suomen virallisen singlelistan sijalle 1. == Kappaleet == # # Late (Acoustic) == Lähteet == == Aiheesta muualla == * Late discogs.com -sivustolla Luokka:Vuoden 2001 kappaleet Luokka:Kwanin kappaleet
Amasyan maakunta

Amasyan maakunta () on yksi Turkin 81 maakunnasta. Maakunnan väkiluvuksi arvioitiin 321 913 vuonna 2014. Maakunnan pääkaupunki on Amasya (98 935 as., 31.12.2014 arvio). Muita suurempia kaupunkeja ovat Merzifon (54 425 as.) ja Suluova (37,636 as.). == Piirikunnat == Maakunta on jaettu seitsemään piirikuntaan. * Göynücek * Gümüşhacıköy * Hamamözü * Merkez * Merzifon * Suluova * Taşova ==Kuvia== Amasya6.JPG|Amasyan kaupunki jokilaaksossa. Amasya5.JPG|Amaysia. Clock Tower, Amasya.jpg|Kellotorni Amasyassa. Amasya Kalesi 01.jpg|Amasyan linnoitus. Mustafa Bey Hamamı, Amasya.jpg|Mustafa Bey Hamamı, kylpylä vuodelta 1436 Amasyassa. ==Lähteet== ==Aiheesta muualla==
Bayburtin maakunta

Bayburtin maakunta () on yksi Turkin 81 maakunnasta. Maakunnan väkiluvuksi arvioitiin 80 607 vuonna 2014. Maakunnan pääkaupunki on Bayburt (38 462 as., 31.12.2014 arvio). == Piirikunnat == Maakunta on jaettu kolmeen piirikuntaan. * Aydıntepe * Demirözü * Merkez ==Lähteet== ==Aiheesta muualla== Luokka:Turkin maakunnat
Bolun maakunta

Bolun maakunta () on yksi Turkin 81 maakunnasta. Maakunnan väkiluvuksi arvioitiin 284 789 vuonna 2014. Maakunnan pääkaupunki on Bolu (144 864 as., 31.12.2014 arvio), jossa asui noin puolet maakunnan väestöstä. == Piirikunnat == Maakunta on jaettu yhdeksään piirikuntaan. * Dörtdivan * Gerede * Göynük * Kıbrıscık * Mengen * Merkez * Mudurnu * Seben * Yeniçağa ==Kuvia== Vue aérienne entre Ankara et Istanbul (1).jpg|Bolun kaupunki ympäristöineen lentokoneesta nähtynä. TR Bolu asv2021-10 img21 Peace Dove.jpg|Aukio Bolussa. AydincikKoyu.jpg|Kyläasutusta (Aydıncık). Abant Gölü, Tepeden.jpg|Abantjärvi. TR Yedigöller asv2021-10 img02.jpg|Yedigöllerin kansallispuistoa. ==Lähteet== ==Aiheesta muualla==
Burdurin maakunta

Burdurin maakunta () on yksi Turkin 81 maakunnasta. Maakunnan väkiluvuksi arvioitiin 256 898 vuonna 2014. Maakunnan pääkaupunki on Burdur (75 460 as., 31.12.2014 arvio). Muista kaupungeista suurin on Bucak (43 282 as.). == Piirikunnat == Maakunta on jaettu 11 piirikuntaan. * Ağlasun * Altınyayla * Bucak * Çavdır * Çeltikçi * Gölhisar * Karamanlı * Kemer * Merkez * Tefenni * Yeşilova ==Kuvia== Burdur lake.jpg|Näkymä Burdurjärvelle. Mehmet Akif Ersoy University.jpg|Mehmet Akif Ersoyn yliopistoa, Burdur. Burdur Yukarı Pazar Upper Bazaar.jpg|Kauppakatu (bazaar) Burdurissa. Sagalassos - Theatre.jpg|Antiikin Rooman ajan teatteria (Sagalassos). ==Lähteet== ==Aiheesta muualla==
Leonid Kulik

Leonid Aleksejevitš Kulik (1883 Tartto, Viro – 24. huhtikuuta 1942 sotavankeudessa) oli neuvostoliittolainen mineralogi ja tutkija. Hän tuli tunnetuksi Tunguskan räjähdyksen tutkijana. Hän järjesti ja johti tapahtuma- alueelle useita tutkimusmatkoja vuosina 1921, 1927, 1928 ja 1937. Uusi tutkimusretki piti tehdä 1940, mutta toinen maailmansota keskeytti suunnitelmat.Heikki Oja: Tulipalloja taivaalla Ursa 1978 ISBN 951-9269-05-3 s.125-129 == Lähteet == Luokka:Venäläiset tieteilijät Luokka:Mineralogit Luokka:Vuonna 1883 syntyneet Luokka:Vuonna 1942 kuolleet
Janne Stenbäck

Janne Stenbäck (s. 18. tammikuuta 1989) on suomalainen maastohiihtäjä, joka edustaa Vantaan Hiihtoseuraa. Stenbäck sijoittui Worldloppet Cupiin kuuluneessa Otepää−Elva-kilpailussa yhdeksänneksi 2017. Stenbäck kilpaili Skandinavia Cupissa ensimmäisen kerran 17. joulukuuta 2005, kun hän sijoittui Vuokatissa perinteisen hiihtotavan sprintissä 78. sijalle. Stenbäckin paras sijoitus Skandinavia Cupissa on 34. sija Vuokatissa perinteisen hiihtotavan sprintissä 19. joulukuuta 2009. SM-kilpailuissa Stenbäckin paras henkilökohtainen saavutus on yhdeksäs sija 50 kilometrin perinteisen hiihtotavan kilpailussa Taivalvaaralla 2018. Viestissä Stenbäck saavutti SM- pronssia Imatralla 2016 Vantaan Hiihtoseuran joukkueessa, jossa hiihtivät myös Anssi Pentsinen, Waltteri Vinkanharju ja Matti Heikkinen. Ensimmäistä kertaa seuransa ykkösjoukkueessa hiihtänyt ja viestin aloittanut Stenbäck sai kilpailussa astmakohtauksen jo parin kilometrin jälkeen tullen vaihtoon 34. sijalla yli kaksi ja puoli minuuttia kärjestä jääneenä. Stenbäck on edustanut myös Kuusamon Erä-Veikkoja, josta hän siirtyi Vantaan Hiihtoseuraan elokuussa 2014. == Lähteet == Luokka:Suomalaiset maastohiihtäjät Luokka:Vuonna 1989 syntyneet Luokka:Elävät henkilöt
Microphoneaye

Microphoneaye on suomalaisen Kwan -yhtyeen single, joka julkaistiin vuonna 2001. Kappale on mukana myös vuoden 2001 albumilla Dynasty. Se nousi Suomen virallisen singlelistan sijalle 3. == Kappaleet == # # # # # == Lähteet == == Aiheesta muualla == * Microphoneaye discogs.com -sivustolla Luokka:Vuoden 2001 kappaleet Luokka:Kwanin kappaleet
Padam

Padam on suomalaisen Kwan -yhtyeen esikoissingle, joka julkaistiin vuonna 2000. Kappale on mukana myös vuoden 2001 albumilla Dynasty. Se nousi Suomen virallisen singlelistan sijalle 3. == Kappaleet == # # == Lähteet == == Aiheesta muualla == * Padam discogs.com -sivustolla Luokka:Vuoden 2000 kappaleet Luokka:Kwanin kappaleet
Taidekeskus Taarasti

Taidekeskus Taarasti on Lahdessa (ent. Nastola) sijaitseva taidekeskus, jossa on vaihtuvia taidenäyttelyitä. Keskus sijaitsee Pikku-Kukkasen rannalla, lähellä liikuntakeskus Pajulahtea. Taidekeskus Taarastin toimintaa ylläpitää Nastolan Taideyhdistys ry. Taidekeskuksen nykyinen rakennus on valmistunut vuonna 1990, ja sen on suunnitellut nastolalainen arkkitehti Erkki Aarti. Rakennuksessa on näyttelysali, jonka pinta ala on 240 neliötä. Alueella on myös kesänäyttämö, jossa on katos ja puiset penkit. Näyttämö on käytössä kesäaikaan, esimerkiksi kesäteatteriesityksissä. Taidekeskuksen tiloja vuokrataan myös yksityistapahtumia varten. Vuonna 2017 Taidekeskus Taarastille myönnettiin Aukusti-palkinto edeltävän vuoden merkittävästä päijäthämäläisestä kulttuuriteosta. == Historia == Nastolan taideyhdistys perustettiin vuonna 1976. Se vuokrasi Matinpalon suvun edustajilta Taarastin tontin vuonna 1981. Vuokraamisen jälkeen tontilla käynnistyivät raivaustalkoot. Niitä seuranneina vuosina taideyhdistyksellä oli Taarastin tontilla jo toimintaa. Tontille valmistui esiintymislava kesäteatterin käyttöön. Esimerkiksi vuonna 1989 kerrotaan olleen 30 eri tapahtumaa, joissa kävi 6000 kävijää. 1980-luvulla taideyhdistyksen puheenjohtajana toimi Esko Koskinen, joka oli Vaakakoskinen Oy:n yrittäjä. Koskinen oli merkittävä moottori taidekeskuksen perustamisessa, tontin vuokraamisessa ja uudisrakennuksen edistämisessä. Hänet palkittiinkin vuonna 1989 vuoden nastolalainen tunnustuksella. Ajatus taidehallin perustamisesta oli jo tonttia vuokrattaessa, mutta rahoitus oli tuolloin vielä esteenä. Taarastin merkitys huomattiin, ja kunnan päättäjät myönsivät sille vuonna 1988 rahoitusta, joka mahdollisti uudisrakennushankkeen. Kaksikerroksisen rakennuksen suunnitteli nastolalainen arkkitehti Erkki Aarti. Rakentaminen pääsi käyntiin keväällä 1989. Vierasta työvoimaa kerrotaan olleen 1-2 henkeä kerrallaan, ja rakentamisessa talkoohengellä oli suuri merkitys. == Lähteet == == Aiheesta muualla == * Taidekeskus Taarastin verkkosivut Luokka:Nastolan rakennukset ja rakennelmat Taarasti
Dafydd Iwan

Dafydd Iwan Jones (s. 1943 Brynaman, Carmarthenshire, Wales) on walesilainen laulaja-lauluntekijä, poliitikko ja kieliaktivisti. Kymrin kielen aseman ja ylipäänsä walesilaisen kulttuurin puolustaminen on toistuva aihe hänen musiikissaan. Vuosina 2003–2010 hän toimi Walesin itsenäistymistä ja kymrin kielen aseman parantamista ajavan puolueen Plaid Cymrun puheenjohtajana. == Aiheesta muualla == * Luokka:Walesilaiset laulaja-lauluntekijät Luokka:Brittiläisten puolueiden puheenjohtajat Luokka:Elävät henkilöt Luokka:Vuonna 1943 syntyneet
Brynaman

Brynaman () on kylä Etelä-Walesissa Carmarthenshiren kreivikunnassa. Kylästä on kotoisin laulaja-lauluntekijä ja poliitikko Dafydd Iwan. Luokka:Carmarthenshire Luokka:Walesin kylät
Heikki Palosaari

Heikki Palosaari (s. 3. marraskuuta 1986) on suomalainen uransa lopettanut maastohiihtäjä, joka edusti Oulun Hiihtoseuraa. Palosaaren paras sijoitus maailmancupissa oli 62:s. Lahdessa yhdistelmäkilpailussa 12. maaliskuuta 2011. Skandinavia Cupissa Palosaaren paras sijoitus on 11:s 15 kilometrin vapaan hiihtotavan kilpailussa Vuokatissa 18. joulukuuta 2011. SM-kilpailuissa Palosaaren paras henkilökohtainen saavutus on neljäs sija 15 kilometrin vapaan hiihtotavan kilpailussa Keuruulla 2012. Oulun Hiihtoseuran joukkueessa Palosaari on saavuttanut SM-pronssia parisprintissä 2010 Kontiolahdella ja viestissä Kontiolahdella 2013http://tulokset.hiihtoliitto.fi/maastohiihto/sm- viestit-kontiolahti/, Rukalla 2015http://live.time4results.com/hiihto/2015/ruka/la/index_m.html. == Lähteet == Luokka:Suomalaiset maastohiihtäjät Luokka:Vuonna 1986 syntyneet Luokka:Elävät henkilöt
Luettelo miekkailun olympiamitalisteista

Miekkailu on ollut olympialaisten lajivalikoimassa ensimmäisistä nykyiaikaisista olympialaisista lähtien, vuodesta 1896. Menestyneimmät maat miekkailun olympiakilpailuissa ovat Italia, Ranska ja Unkari. ==Miehet== === Floretti === |- | colspan = 4 | 1908 ei olympiaohjelmassa === Floretin joukkuekilpailu === |- | colspan = 4 | 1908-1912 ei olympiaohjelmassa |- | colspan = 4 | 2008 ei olympiaohjelmassa === Kalpa === === Kalvan joukkuekilpailu === |- | colspan = 4 | 2012 ei olympiaohjelmassa === Säilä === === Säilän joukkuekilpailu === |- | colspan = 4 | 2016 ei olympiaohjelmassa == Naiset == === Floretti === === Floretin joukkuekilpailu === |- | colspan = 4 | 2004 ei olympiaohjelmassa |- | colspan = 4 | 2016 ei olympiaohjelmassa === Kalpa === === Kalvan joukkuekilpailu === |- | colspan = 4 | 2008 ei olympiaohjelmassa === Säilä === === Säilän joukkuekilpailu === |- | colspan = 4 | 2012 ei olympiaohjelmassa == Poistetut tapahtumat == === Ammattilaisten floretti === === Ammattilaisten kalpa === === Kalvan avoin luokka === === Ammattilaisten säilä === === Singlestick === == Lähteet == Miekkailu Luokka:Miekkailu olympialaisissa
Maailman laidalla – 15 suosikkia

Maailman laidalla – 15 suosikkia on Suurlähettiläiden kokoelma-albumi, joka julkaistiin vuonna 2011. == Kappaleet == # # # # # # # # # # # # # # # == Aiheesta muualla == * Maailman laidalla – 15 suosikkia discogs.com -sivustolla Luokka:Vuoden 2011 kokoelma-albumit Luokka:Suurlähettiläiden albumit
28 laulua maailman laidalta

28 laulua maailman laidalta on Suurlähettiläiden kokoelma-albumi, joka julkaistiin vuonna 2014. == Kappaleet == # # # # # # # # # # # # # # # # # # # # # # # # # # # # == Lähteet == == Aiheesta muualla == * 28 Laulua Maailman Laidalta discogs.com -sivustolla Luokka:Vuoden 2014 kokoelma-albumit Luokka:Suurlähettiläiden albumit
Karl Goldmark

Karl (Carl) Goldmark (alk. Károly Goldmark; 18. toukokuuta 1830 Keszthely, Itävallan keisarikunta – 2. tammikuuta 1915 Wien, Itävalta-Unkari) oli unkarilaissyntyinen itävaltalainen säveltäjä ja pedagogi. Goldmark syntyi unkarinjuutalaisen kanttorin perheeseen. Hän opiskeli Wienin konservatoriossa vuosina 1847–1848 viulunsoittoa ja musiikinteoriaa ja työskenteli sen jälkeen viulistina ja pianonsoitonopettajana. Hän jatkoi opintojaan Pestissä vuosina 1858–1859 (soitinnusta ja kontrapunktia). Palattuaan Wieniin hän aloitti varsinaisen säveltäjänuransa. Hänen läpimurtoteoksenaan voidaan pitää oopperaa Saban kuningatar vuodelta 1875; soinnillinen hienostuneisuus ja värikylläinen musiikki tekivät oopperasta välittömästi suositun. Myöhemmistä oopperoista voidaan mainita Merlin (1875), Das Heimchen am Herd (1896), joka pohjautuu Charles Dickensin aiheeseen (The Cricket on the Hearth), Götz von Berlichingen (1902/1910) ja Talvinen tarina (1907). Goldmarkin sinfoniset runot ja orkesterialkusoitot liittyvät jossain määrin Franz Lisztin uussaksalaiseen kouluun. Konserttialkusoitoista tunnettuja ovat mm. Keväällä ja Sakuntala vuodelta 1865 ja Kahlehdittu Prometheus vuodelta 1889. Suosittuihin teoksiin kuuluu myös sinfoninen sarja Maalaishäät (1876), joka heijastelee Felix Mendelssohnin, Robert Schumannin ja Johannes Brahmsin tyyliä. Paitsi säveltäjänä Goldmark toimi myös sävellyksenopettajana. Suomalaisista hän opetti Jean Sibeliusta. ==Lähteet== * Otavan Iso Musiikkitietosanakirja 2, s. 404. Helsinki 1977. ISBN 951-1-04191-6 ==Kirjallisuutta== * ==Aiheesta muualla== * Goldmark, Karl. Österreichisches Biographisches Lexikon. * Goldmark, Carl. Neue Deutsche Biographie. Luokka:Vuonna 1830 syntyneet Luokka:Vuonna 1915 kuolleet Luokka:Unkarilaiset säveltäjät Luokka:Itävaltalaiset säveltäjät
Heikki Toivanen

Heikki Toivanen (1948 Helsinki – 25. elokuuta 2006 Turku) oli suomalainen oopperalaulaja, basso. Hän oli kiinnitettynä Suomen Kansallisoopperaan 1973–1974, ja sen jälkeen hän lauloi Saksassa, Wuppertalin oopperassa 1974–1976, Bielefeldin oopperassa 1976–1977, Karlsruhen oopperassa 1977 alkaen sekä myös Savonlinnan oopperajuhlilla ja Bayreuthin Wagner-juhlilla.Facta 2001, WSOY 1985, 16. osa, palsta 678 Karlsruhessa hän oli vuoteen 1991 asti. Turun konservatoriossa hän toimi vuodesta 1999 yksinlaulun lehtorina.Hannu- Ilari Lampila, Muistot. Hs.fi, viitattu 4.2.2016 1990-luvun alussa Toivanen toimi Lappajärven musiikkipäivien taiteellisena neuvonantajana esiintyen myös useana vuonna musiikkipäivillä. == Lähteet == Luokka:Suomalaiset bassot Luokka:Suomalaiset oopperalaulajat Luokka:Vuonna 1948 syntyneet Luokka:Vuonna 2006 kuolleet
4-kloori-3-nitrobentsoehappo

4-kloori-3-nitrobentsoehappo (C7H4NClO4) on kloorattuihin ja nitrattuihin bentsoehappojohdannaisiin kuuluva orgaaninen yhdiste. Yhdistettä voidaan käyttää orgaanisen kemian synteeseissä lääke- ja väriaineiden valmistukseen. ==Ominaisuudet== Huoneenlämpötilassa 4-kloori-3-nitrobentsoehappo on vaaleankeltaista kiteistä tai jauhemaista ainetta. Yhdiste liukenee niukasti kylmään veteen ja paremmin kuumaan. Monet orgaaniset liuottimet kuten etanoli ja asetoni liuottavat 4-kloori-3-nitrobentsoehappoa. ==Valmistus ja käyttö== 4-kloori-3-nitrobentsoehappoa voidaan valmistaa nitraamalla p-klooribentsoehappoa tai hapettamalla 4-kloori-3-nitrotolueenin metyyliryhmä karboksyyliryhmäksi. 4-kloori-3-nitrobentsoehaposta valmistetaan monia keltaisia väriaineita, erityisesti niin kutsuttuja Pigment Yellow -väriaineita. Siitä valmistetaan myös eräitä lääkkeitä kuten bumetanidia ja piretanidia.Takao Maki & Kazuo Takeda: Benzoic Acid and Derivatives, Ullmann's Encyclopedia of Industrial Chemistry, John Wiley & Sons, New York, 2000. Viitattu 4.2.2016 ==Lähteet== Luokka:Bentsoehapot Luokka:Klooriyhdisteet Luokka:Typpiyhdisteet
Viipurin Golf

Viipurin Golf on lappeenrantalainen golfseura. Se perustettiin Viipurissa vuonna 1938, ja Lappeenrannassa se on toiminut vuodesta 1947 alkaen. Se on Helsingin Golfklubin jälkeen Suomen toiseksi vanhin golfseura. Seuralla on Lappeenrannassa kaksi kenttää: 9-reikäinen Kahilanniemi Kimpisen kaupunginosassa ja 18-reikäinen Etelä-Saimaa Golf Tuosansaaressa. Muun muassa Antti Ahokas, Toni Karjalainen ja Annika Korkeila ovat Viipurin Golfin kasvatteja. == Lähteet == == Aiheesta muualla == * Seuran sivusto Luokka:Lappeenrantalaiset urheiluseurat Luokka:Suomalaiset golfseurat Luokka:Viipurilaiset urheiluseurat Luokka:Vuonna 1938 perustetut urheiluseurat
Joel Toivola

Joel Toivola (15. joulukuuta 1915 Helsinki – 21. lokakuuta 1999 Helsinki) oli suomalainen diplomaatti, koulutukseltaan valtiotieteiden kandidaatti ja insinööri. Hänelle myönnettiin arvonimi erikoislähettiläs ja täysivaltainen ministeri 1970. Hän toimi suurlähettiläänä Pekingissä 1961–1967, ulkoministeriön hallinnollisen osaston päällikkönä 1969–1972 ja suurlähettiläänä Prahassa 1972–1976 ja Bernissä 1976–1982.Facta 2001, osa 16, p. 678. WSOY 1985.Joel ja Eli Toivola. Joel Toivolan säätiö. Toivoloiden taidekokoelma on lahjoitettu Varkauden taidemuseolle. Joel Toivolan säätiö jakaa apurahoja Kiina-tutkimukselle.Etusivu. Joel Toivolan säätiö. Kertaluontoisen Joel Toivolan satavuotisjuhlapalkinnon sai tutkija Jyrki Kallio.Joel Toivolan säätiön myöntämät apurahat viitattu 21.12.2017 Joel Toivolan isä oli suurlähettiläs Urho Toivola.Kuka kukin on 1978 (Runeberg.org). == Lähteet == Luokka:Suomen suurlähettiläät Luokka:Vuonna 1915 syntyneet Luokka:Vuonna 1999 kuolleet
Nuorwieniläiset

Nuorwieniläiset () oli itävaltalainen kirjailijaryhmittymä, joka muodostui noin vuonna 1891 Hermann Bahrin ympärille. Ryhmän keskeisiä jäseniä olivat Arthur Schnitzler, Hugo von Hofmannsthal, Richard Beer-Hofmann, Felix Salten, Peter Altenberg ja aluksi myös Karl Kraus. Kirjailijat kokoontuivat Wienin kahviloissa, erityisesti Café Griensteidl’issa, ja ryhmän äänitorvena toimi Bahrin viikkojulkaisu Die Zeit (1894–1904).Jung-Wien. Österreich Lexikon. Kirjailijaryhmän jäsenet halusivat vastustaa naturalismia sekä Berliinin asemaa saksankielisen kirjallisuuden keskuspaikkana. Ryhmän ”antinaturalismia” voidaan luonnehtia impressionistiseksi. Lisäksi taustalla vaikuttivat vuosisadan lopun tunnelma (fin de siècle) sekä monikansallisen Itävalta- Unkarin monarkian jännitteet, aikakauden lopun enteet ja dekadenssi.Ehness (2002), s. 23–24. Bahria lukuun ottamatta useat keskeiset jäsenet olivat juutalaisia.Ehness (2002), s. 28. Osa kirjailijoista oli psykoanalyysin perustajan Sigmund Freudin ystäviä, ja tämän vaikutusta voidaan erottaa Schnitzlerin, Beer-Hoffmannin ja Bahrin tuotannosta.Ehness (2002), s. 27. Ryhmän toiminta jatkui 1900-luvun ensikymmenelle. Myöhemmistä kirjailijoista erityisesti Stefan Zweig, Robert Musil, Ödön von Horváth ja Joseph Roth saivat nuorwieniläisiltä vaikutteita. == Lähteet == ==Kirjallisuutta== * * Luokka:Itävallan kirjallisuus Luokka:Kirjallisuusseurat Luokka:Kirjailijaryhmät Luokka:Wienin kulttuuri
C. Benz Söhne

pienoiskuva|C. Benz Söhne 1924 pienoiskuva|C. Benz Söhne 1924 C. Benz Söhne oli vuonna 1906 Badeniin perustettu ajoneuvovalmistaja ja komponenttitoimittaja. Yrityksen perusti autoilun pioneeri Carl Benz poikansa Eugen Benzin kanssa. == Historia == Carl Benz oli vuonna 1903 jättänyt perustamansa Benz & Cie. -yhtiön päivittäisten asioiden hoitamisen, protestina sille, että yhtiön johto oli syrjäyttänyt hänet autojen suunnittelun johdosta. Uuden perheyrityksen parissa hän pääsi toteuttamaan omia visioitaan autojen kehittämisestä. Toinen Carlin pojista, Richard, toimi myös yrityksen johdossa ja vuonna 1912 hänestä tuli sen pääomistaja.Media.Daimler.com - Richard Benz Vuonna 1906 Benz poikineen sai valmiiksi ensimmäisen mallinsa prototyypin, jolla otettiin kokonaiskilpailun voitto vuoden 1908 Prinz-Heinrich-Fahrt- autokilpailussa. Auto oli 90 km/h:n huippunopeudella oman aikansa kärkikaartia. Vuonna 1909 10/18 PS, Serie B pääsi viimein sarjatuotantoon. Vuonna 1912 Carl Benz, joka oli edelleen Benz & Cie. -yhtiön hallituksen puheenjohtaja, palasi tämän yhtiön aktiivijohtoon ja hänen poikansa jatkoivat perheyrityksen pyörittämistä. Ensimmäiseen maailmansotaan saakka C. Benz Söhne valmisti ainoastaan yhtä henkilöautomallia, jota toki jatkuvasti ajantasaistettiin. Myyntimäärät pysyivät kuitenkin melko vaatimattomina. Vuonna 1913 C. Benz Söhne aloitti ranskalaisella Henriod- rotaatioventtiilimoottorilla varustetun mallin suunnittelun, mutta hanke ei ednnyt sarjatuotantoasteelle. Sodan päätyttyä yritys jatkoi henkilöautojen tuotantoa vanhoilla malleilla. Saksan sodanjälkeinen talouslama ja hyperinflaatio ajoivat kuitenkin pienen autotehtaan ahtaalle ja yritys luopui autojen valmistuksesta vuosien 1923–24 aikana. Benzin ja DMG:n fuusion yhteydessä Benzin perheyrityksestä tehtiin konepajayhtiö C. Benz Söhne GmbH, joka valmisti komponentteja konsernin hyötyajoneuvoihin. Perinteikäs yhtiö pääsi 104 vuoden ikään, kunnes sen toiminta vuonna 2010 lakkautettiin.Morgenweb.de - C. Benz Söhne beantragt Insolvenz == Mallit == Malli Valmistettu Moottori Iskutilav. Teho Huippunop. Serie B (10/18 PS) 1909–1910 rivi-4 2608 cm³ 18 hv 85 km/h Serie C, D, E, F (10/22 PS) 1910–1911 rivi-4 2608 cm³ 22 hv 70 km/h Serie G, H, J, K (10/26 PS) 1910–1914 rivi-4 2608 cm³ 26 hv 80 km/h Serie L (14/42 PS) 1912–1923 rivi-4 3560 cm³ 42 hv 85 km/h Serie A (8/20 PS / 8/25 PS) 1913–1923 rivi-4 2090 cm³ 20-25 hv 75 km/h Serie M (10/30 PS) 1914–1921 rivi-4 2608 cm³ 30 hv 85 km/h == Lähteet == * Halwart Schrader: Deutsche Autos 1885–1920. Band 1, Motorbuch Verlag, Stuttgart 2002, ISBN 3-613-02211-7. Luokka:Saksalaiset automerkit Luokka:Saksalaiset teollisuusyritykset
Mohammedia

Mohammedia (, aikaisemmin Fédala, ) on satamakaupunki Marokossa Atlantin rannalla 25 kilometriä koilliseen maan suurimmasta kaupungista Casablancasta.Store norske leksikon: Mohammedia Asukasluku oli vuonna 2014 208 612.http://rgph2014.hcp.ma/file/166326/ Kaupungissa on öljynjalostus-, tekstiili- ja elintarviketeollisuutta. Se on myös kylpyläkaupunki. == Lähteet == == Aiheesta muualla == Mohammedia Travel Guide Luokka:Marokon kaupungit
Eukseniitti

Eukseniitti, kirjoitetaan joskus euxeniitti tai eukseniitti-(Y), (Y,Ca,Ce,U,Th)(Nb,Ta,Ti)2O6, on harvinainen oksidimineraali, joka sisältää harvinaisia maametalleja yttriumia ja ceriumia, sekä muista metalleista niobiumia, tantaalia, titaania ja tyypillisesti myös uraania ja toriumia. Nämä jälkimmäiset kaksi alkuainetta tekevät mineraalista lievästi radioaktiivisen. Eukseniittia löydettiin ensimmäisen kerran 1870. Mineraali on nimetty kreikan kielen sanasta εύξεινος, "ystävällinen muukalaisille", mikä on viittaus niihin useisiin harvinaisiin alkuaineisiin, joita mineraali sisältää.galleries.com: Euxenite Viitattu 4.2.2016. == Esiintyminen == Eukseniittia esiintyy graniittisissa pegmatiiteissa ja niin kutsutun detritaalisen mustan hiekan yhteydessä. Sitä on löydetty useista paikoista ympäri maailman. Ensimmäinen löytöpaikka oli Jølster, Sunnfjord, Norjassa. Muita tärkeimpiä esiintymiä on Uralvuoristossa Venäjällä, Ruotsissa, Brasiliassa, Madagaskarilla, Kanadan Ontariossa ja Arizonassa, Wyomingissa sekä Coloradossa Yhdysvalloissa. Suomessa Kuusamon Uuniniemen karbonatiittijuonessa on eukseniittiä yhdessä monatsiitti-Ce:n, Fe-kolumbiitin ja zirkonin kanssa.Geologian Tutkimuskeskus: Hi-tech-metallitutkimukset vuosina 2009–2012 (PDF) 31.12.2013, s. 29. == Ominaisuudet == Euksenitti on metamiktaattinen mineraali eli sen radioaktiivisuus muuttaa kiteiden rakennetta. Koska sen koostumus vaihtelee, mineraalin ominaispaino vaihtelee suurella välillä 4,7–5,9 g/cm3. Mohsin kovuus on 5,5–6,5. Eukseniitti on normaalisti mustaa, mutta myös tummanruskeita, oransseja, kellertäviä ja tummanvihreitä muotoja on tavattu. == Lähteet == Luokka:Kalsiummineraalit Luokka:Oksidimineraalit Luokka:Toriummineraalit Luokka:Uraanimineraalit
Jalopuu

Jalopuu tarkoittaa joko jalopuulajia tai arvokasta puuainesta, joka sopii vaativampaan työstöön. Jalopuulajeilla ei ole yksiselitteistä määritelmää tai lajiluetteloa. ==Katso myös== * Jalot lehtipuut * Kovapuu ==Lähteet== * Jalopuuympäristöjen hoito ja uhanalaiset lajit s. 7 * Mikä tekee puusta jalon? - Suomen Luonto Luokka:Puu
Jurgis Bielinis

Jurgis Bielinis (16. maaliskuuta 1846 – 18. tammikuuta 1918) oli liettualainen itsenäisyysaktivisti, joka tuli tunnetuksi kirjojen salakuljettajana aikana, jona Venäjän keisarikunta oli kieltänyt latinalaisilla aakkosilla kirjoitettujen liettuankielisten kirjojen julkaisemisen. ==Elämäkerta== 220px|thumb|vasen|Bielinisin kotitalo Purviškaissa. Bielinis syntyi 16. maaliskuuta 1846 Purviškaissa talonpoikaisperheeseen. Hän opiskeli saksalaisessa peruskoulussa Riiassa. Vuonna 1864 Venäläiset viranomaiset kielsivät latinalaisilla aakkosilla kirjoitettujen liettuankielisten kirjojen julkaisun. Liettualaiset aktivistit alkoivat julkaista teoksiaan Vähä- Liettuassa Saksan keisarikunnan Itä-Preussissa. Bielinis alkoi ottaa osaa venäläisvastaiseen liikkeeseen vuodesta 1873. Hän oli yksi kirjoja Liettuaan salakuljettaneen knygnešiai-liikkeen johtohahmoista. Bielinis toimi aluksi yhteistyössä samogitialaisen piispa Motiejus Valančiuksen kanssa ja sittemmin itsenäisesti. Salakuljetuksen keskus oli Garšvain kylä Panevežysin kunnassa. Bielinis kuoli Vilnassa 18. tammikuuta 1918 hieman sen jälkeen, kun Saksa miehitti Liettuan ensimmäisessä maailmansodassa ja pari kuukautta ennen Liettuan itsenäisyysjulistusta. ==Lähteet== Luokka:Liettualaiset henkilöt Luokka:Vuonna 1846 syntyneet Luokka:Vuonna 1918 kuolleet
Jenny Markelin-Svensson

Jenny Maria Gustava Markelin-Svensson (vuoteen 1911 Markelin; 30. lokakuuta 1882 Helsingin maalaiskunta – 17. maaliskuuta 1929 Helsinki) oli ammattientarkastaja ja Suomen ensimmäinen naispuolinen insinööri. Markelin- Svenssonin vanhemmat olivat maanviljelijä Johan Fredrik Albert Markelin ja Amanda Fredrika Nummelin ja puoliso vuodesta 1911 rakennusteknikko Emil Svensson. Hän tuli ylioppilaaksi Nya svenska samskolanista 1899 ja valmistui insinööriksi ensimmäisenä naisena Polyteknillisestä opistosta 1905. Markelin- Svenssonin oppialana oli tie- ja sillanrakennus. Markelin-Svensson perehtyi valmistumisensa jälkeen työoloihin Suomessa ja apurahojen turvin ammattientarkastukseen eri puolilla Eurooppaa. Vuonna 1908 hänet nimitettiin ammattientarkastaja Vera Hjeltin apulaiseksi ja 1909 apulaistarkastajaksi Viipurin ja Lahden tarkastuspiireihin. Hjeltiä Markelin-Svensson avusti vielä 1911–1913 valtion työsuojelu- ja huoltonäyttelyn hoidossa. Vuonna 1913 hän siirtyi Helsingin kaupungin palvelukseen, terveydenhoitolautakunnan naispuoliseksi työntarkastajaksi. Hän perehtyi ammattientarkastukseen ja työsuojeluun Skandinaviassa 1914, ja vuonna 1916 hän esitti ammattientarkastajien koulutuksen kehittämistä Suomessa. Kun sosiaalihallitus perustettiin 1918, Markelin-Svensson siirtyi sen palvelukseen ja toimi Suomen ensimmäisenä naispuolisena ammattienylitarkastajana. Myöhemmin hän oli sosiaaliministeriön apulaisylitarkastaja aina varhaiseen kuolemaansa saakka. Markelin-Svensson oli aktiivinen yhteiskunnallinen vaikuttaja myös sanomalehtikirjoitusten, esitelmien ja luentojen sekä alan yhdistysten ja järjestöjen luottamustehtävien kautta. ==Lähteet== ==Aiheesta muualla== * Viitattu 4.2.2016. Luokka:Suomalaiset insinöörit Luokka:Suomalaiset virkamiehet Luokka:Vuonna 1882 syntyneet Luokka:Vuonna 1929 kuolleet
Taisto Toivonen

Taisto Johannes Toivonen (3. helmikuuta 1921 Tyrvää – maaliskuu 2011)Kansallisgalleria (sisältää myös kuvia teoksista) oli suomalainen taidemaalari ja graafikko. Hänen julkisia töitään ovat muun muassa seinämaalaukset Tampereen säästöpankissa (1956), Pispalan paloasemalla (1958) ja Tampereen kauppaoppilaitoksessa (1966).Facta 2001, WSOY 1985, 16. osa, palsta 679 Toivonen aloitti piirtämisen 15-vuotiaana ja opiskeli vuosina 1949–1952 maalausta ja grafiikkaa Suomen Taideakatemian koulussa. Hän teki lisäksi opintomatkoja Ranskaan ja Espanjaan. Hän osallistui yhteisnäyttelyihin kotimaassa vuodesta 1953 ja ulkomailla vuodesta 1954 lähtien. Ulkomailla Toivosen töitä oli esillä muun muassa Ruotsissa, Norjassa, Tanskassa, Saksassa, Neuvostoliitossa ja Kiinassa. Omia näyttelyjä Toivonen piti vuodesta 1951 lähtien. Hänen teoksiaan on Ateneumin taidemuseon, Tampereen, Vammalan ja Porin kaupunkien sekä useissa muissa koti. ja ulkomaisissa kokoelmissa.Raimo Viitala (toim.): Sydän-Sastamalan kuvataiteilijat, s. 67–68. Tyrvään seudun Kotiseutuyhdistyksen julkaisuja LV, 1979, Vammala. ISBN 951-9279-08-3. Työuransa Toivonen teki palomiehenä Tampereella. Hänen läheinen ystävänsä oli sittemmin pilapiirtäjänä tunnettu Seppo Syrjä.Pauliina Vilenius: Tasi oli kepposteleva taiteen moniottelija. Alueviesti 8.6.2022, s. 20. Sastamala: Kustannusliike Aluelehdet. == Palkinnot== * Tampereen kaupungin tunnustuspalkinto 1973 == Lähteet == ==Aiheesta muualla== * Taisto Toivonen , Jyväskylän taidemuseo Luokka:Suomalaiset taidegraafikot Luokka:Suomalaiset taidemaalarit Luokka:Vuonna 1921 syntyneet Luokka:Vuonna 2011 kuolleet
Çankırın maakunta

Çankırın maakunta () on yksi Turkin 81 maakunnasta. Maakunnan väkiluvuksi arvioitiin 183 550 vuonna 2014. Maakunnan pääkaupunki ja ainoa yli 20 000 asukkaan kaupunki on Çankırı (76 490 as., 31.12.2014 arvio). == Piirikunnat == Maakunta on jaettu 12 piirikuntaan. * Atkaracalar * Bayramören * Çerkeş * Eldivan * Ilgaz * Kızılırmak * Korgun * Kurşunlu * Merkez * Orta * Şabanözü * Yapraklı ===Kuvia=== Çankırı (Kaleden).jpg|Çankırı. General view of Çankırı.jpeg|Näkymä Çankırıin. Gumerdigin 2007.jpg|Gumerdiginin kylä. Ilgaz 35.JPG|Ilgazin vuori. Ilgaz 43.JPG| Laskettelurinne Ilgazissa. ==Lähteet== ==Aiheesta muualla== Luokka:Turkin maakunnat
Çorumin maakunta

Çorumin maakunta () on yksi Turkin 81 maakunnasta. Maakunnan väkiluvuksi arvioitiin 527 220 vuonna 2014. Maakunnan pääkaupunki on Çorum (243 698 as., 31.12.2014 arvio). Muista kaupungeista mainittakoon Sungurlu (31 986 as.). == Piirikunnat == Çorumin maakunta on jaettu 14 piirikuntaan. * Alaca * Bayat * Boğazkale * Dodurga * İskilip * Kargı * Laçin * Mecitözü * Merkez * Oğuzlar * Ortaköy * Osmancık * Sungurlu * Uğurludağ ==Kuvia== CorumMuseum1.jpg| Çorumin arkeologinen museo. CorumKale1.jpg|Çorumin muuria. Yivlikkayasindan kale ve iskilip.jpg|İskilip. ISKILIP Kale 1024.jpg|Linnoitettu osa İskilipiä. Kışladeresi, Çorum.JPG| Kışladeresin kylä. Osmancık Panorama 1.jpg|Osmancık. General view of Dağönü, Uğurludağ.JPG|Dağönün kylä, Uğurludağin piirikunta. ==Lähteet== ==Aiheesta muualla==
Elazığ’n maakunta

Elazığ’n maakunta () on yksi Turkin 81 maakunnasta. Maakunnan väkiluvuksi arvioitiin 568 753 vuonna 2014. Maakunnan pääkaupunki ja ainoa yli 30 000 asukkaan kaupunki on Elazığ (351 504 as., 31.12.2014 arvio). == Piirikunnat == Elazığ’n maakunta on jaettu 11 piirikuntaan. * Ağın * Alacakaya * Arıcak * Baskil * Karakoçan * Keban * Kovancılar * Maden * Merkez * Palu * Sivrice ==Kuvia== Elazığ 21.jpg|Elâzığ. Harput kalesi-Harput-Elazığ - panoramio.jpg|Harputin linna. Elazig Saray-Moschee.jpg|Saray-moskeija Elâzığ’ssa. Elazig Izzetpascha-Moschee.jpg|İzzet Pashan moskeija, Elâzığ. Flughafen Elazığ.JPG|Elazığ’n lentokenttä. Elazig Airport Karakas.jpg|Elazığ’n lentoasema ilmakuvassa. İbrahimiye Camii Karakoçan.JPG|İbrahimin moskeija, Karakoçan. KebanDam.JPG|Kebanin pato ja vesivoimala. Kovancilar1.jpg|Kovancılar. Palugesamt.jpg|Palu. ==Lähteet== ==Aiheesta muualla==
Erzincanin maakunta

Erzincanin maakunta () on yksi Turkin 81 maakunnasta. Maakunnan väkiluvuksi arvioitiin 223 633 vuonna 2014. Maakunnan pääkaupunki on Erzincan (97 759 as., 31.12.2014 arvio). == Piirikunnat == Maakunta on jaettu yhdeksään piirikuntaan. * Çayırlı * İliç * Kemah * Kemaliye * Merkez * Otlukbeli * Refahiye * Tercan * Üzümlü ==Lähteet== ==Aiheesta muualla== Luokka:Turkin maakunnat
The Heartburns / Barse

The Heartburns / Barse on kahden saman nimisen punkyhtyeen split-albumi, joka julkaistiin vuonna 2006. Albumista julkaistiin 500:n kappaleen 7" vinyylipainos sinisellä vinyylillä. == Kappaleet == ;A-puoli: The Heartburns #Bomb the USA #I Love Cops ;B-puoli: Barse # * Spunk in Her Tea #Breaking Up Is Easy to Do == Aiheesta muualla == * The Heartburns / Barse rateyourmusic.com -sivustolla * The Heartburns / Barse discogs.com -sivustolla Luokka:Vuoden 2006 split-albumit Luokka:The Heartburnsin albumit
Inf

Inf voi viitata johonkin seuraavista: * inf, , ääretön * inf, infimum, matematiikassa suurin alaraja * INF-sopimus, , keskimatkan ydinasevoimasopimus
Cold Hell Below

__NOTOC__ Cold Hell Below on suomalaisen punk rock -yhtye The Heartburnsin EP- levy, joka julkaistiin 14. helmikuuta 2014 levymerkillä Combat Rock Industry. Siitä julkaistiin kolme eriväristä 7" vinyylipainosta. Albumin nimikkokappale soi tammikuussa 2014 YleX:n Uuden musiikin iltavuorossa Venla Kokkosen viikon tehobiisinä. == Kappaleet == ;A-puoli #Cold Hell Below #Suicide Mission ;B-puoli # * Not A Pretty Sight #I Wanna Be Dead == Kokoonpano == * Teemu Bergman – laulu * Lasse ”Skeletor” – kitara * Lauri Eloranta – äänittäjä * Matti Reinola – masteroija * Ville Angervuori – grafiikka, layout == Aiheesta muualla == * Cold Hell Below discogs.com -sivustolla * Cold Hell Below rateyourmusic.com -sivustolla == Lähteet == Luokka:Vuoden 2014 EP:t Luokka:The Heartburnsin albumit
Siili sumussa

Siili sumussa (; IPA: [ˈjɵʐɨk f tʊˈmanʲɪ]) on vuonna 1975 valmistunut neuvostoliittolainen animaatioelokuva. Elokuvan ohjasi Juri Norstein ja se tuotettiin Sojuzmultfilm-studiolla. Elokuva on toteutettu stop motion -tekniikalla pala-animaationa, jonka kuvauksissa käsin maalattuja paperikappaleita liikuteltiin lasilevyllä. == Lähteet == == Aiheesta muualla == * Luokka:Animaatioelokuvat Luokka:Vuoden 1975 neuvostoliittolaiset elokuvat
Linja 3 (Toronton metro)

Line 3 Scarborough on Toronton metron kolmas linja, joka avattiin 22. maaliskuuta 1985. Muista Toronton metrolinjoista poiketen se on kokonaan maanpäällinen ja käyttää kapeampaa 1 435 millimetrin raideleveyttä ja pienempiä neljän vaunun junia. Arkipäivisin linjalla tehdään noin 39 000 matkaa. Linjalla 3 on 6 asemaa ja sen pituus on 6,4 kilometriä. Se alkaa Eglinton Avenue Eastin ja Kennedy Roadin risteyksestä ja kulkee L-kirjaimen muotoisena ensin pohjoiseen ja sitten itään päättyen McCowan Roadin ja Progress Avenuen risteykseen. Nimensä mukaisesti se sijaitsee kokonaan Scarboroughin alueella. Vilkkaimpia asemia ovat Kennedy ja Scarborough Centre. Kennedyn asemalta on vaihtoyhteys linjalle 2. Linjan 3 liikennöinnissä on ollut vakavia ongelmia vanhentuneen tekniikan ja pienen kapasiteetin vuoksi. Kaupunki suunnittelee korvaavansa sen jatkamalla linjaa 2 Scarborough Town Centreen saakka. == Asemat == Asema Avattu Käyntejä (ark.) Vaihtoyhteydet Kennedy 1980 35 890 Lawrence East 1985 7 470 Ellesmere 1985 1 410 Midland 1985 2 460 Scarborough Centre 1985 26 470 McCowan 1985 3 930 == Lähteet == == Aiheesta muualla == Luokka:Toronton metro